
Cylch 2: Ymchwilio i’r Dysgu: beth, sut a pham ydw i’n addysgu? 

Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwy ac ar eich ymarfer proffesiynol.

Beth yw’r berthynas rhwng rhannu Meini Prawf Llwyddiant gyda’r disgyblion ac ansawdd dysgu?













Pwrpas yr aseiniad yw ymchwilio i ganfyddiadau staff ysgol gynradd ar Asesu ar gyfer Dysgu. Bwriedir canolbwyntio’r ymchwil ar rannu Meini Prawf Llwyddiant gyda dysgwyr cyfnod Allweddol Dau. Drwy gynnal yr ymchwil, gobeithiaf wella fy ngwybodaeth a’n dealltwriaeth o asesu ac o ganlyniad gwella fy ymarfer proffesiynol. Asesu yw'r broses o gasglu, cofnodi, defnyddio ac adrodd ar wybodaeth am gyrhaeddiad a chyflawniad plentyn wrth ddatblygu gwybodaeth, sgiliau ac agwedd. 

Mae Asesu ar gyfer Dysgu (AagD) yn broses o geisio dehongli tystiolaeth i'w defnyddio gan ddysgwyr a'u hathrawon, i benderfynu beth mae dysgwyr yn eu dysgu, ble mae angen iddynt fynd nesaf, a sut orau i'w cyrraedd yno (Grŵp Diwygio Asesu, (2002). Wrth rannu Meini Prawf Llwyddiant (MPLl) gyda’r disgyblion maent yn gwybod beth sydd angen wneud er mwyn cyflawni gwaith ac maent yn gwybod ble maen nhw arni a’r camau nesaf. Noda’r Cwricwlwm i Gymru (2020) dylai asesu fod yn broses barhaus sy’n rhan annatod o arferion dyddiol ac sy’n hanfodol i’r broses ddysgu. Hynny yw dylai AagD a chynnydd dysgwyr fod yn gweithredu ar hyd continwwm dysgu o 3 i 16 oed, ac o ganlyniad yn ganolog i Gwricwlwm i Gymru (Llyw Cymru, (2020). 

Rhagdybir cyn cynnal yr ymchwiliad bydd staff addysgu yn siarad yn uchel am rannu MPLl gyda’r disgyblion oherwydd mae’n ffordd dda o weld sut mae dysgwyr yn gwneud cynnydd ac i weld ble sydd angen nhw fynd nesaf. Bwriedir defnyddio yr ‘Agwedd Fosaig’ ar gyfer dylunio’r ymchwil a’r offer ymchwil fydd holiadur a chyfweliad.

Yn yr adolygiad llenyddiaeth yn gyntaf byddaf yn trafod y diffiniadau o asesu a’r mathau gwahanol o asesu. Yna byddaf yn trafod asesu ar gyfer dysgu o fewn y cwricwlwm, gan ganolbwyntio’n bennaf ar MPLl. Yn olaf, byddaf yn crynhoi’r prif ganfyddiadau a welwyd am AagD a rhannu MPLl yn y llenyddiaeth.

Diffinia Jones, 2005 tud. 32 asesu fel rhan o weithgareddau ystafell ddosbarth sydd yn broses sylfaenol sy'n ofynnol i hyrwyddo dysgu ac yn y pen draw cyflawniad (Jones, 2005). Mae dau brif fath o asesu, sef asesu crynodol ac asesu ffurfiannol. Pwrpas asesu crynodol yw i wirio’r hyn a ddysgwyd. Gall hyn cael ei ddefnyddio ar ddiwedd tymor o waith mewn ffyrdd prawf neu gwestiynu er mwyn weld beth mae’r plant wedi eu ddysgu. Meddai Barnes (2015, t. 264) er y gallai asesiad crynodol fod yn ddefnyddiol ar ddiwedd asesiad ffurfiannol cam allweddol, maen ei ddefnyddio fel rhan o weithgareddau dysgu dyddiol yn ei wneud yn offeryn dysgu mwy effeithiol. Nid yw Clarke (2001) yn hoff iawn o asesu crynodol, meddai; mae mesur tyfiant planhigyn yn cael ei ddefnyddio o ran cymharu meintiau ond nid yw'r mesur yn gwneud dim i wella'r gyfradd twf (Clarke, 2001). Pwrpas asesu ffurfiannol yw llywio’r hyn y gellir ei wneud I gefnogi dysgu. Term arall a ddefnyddir ar gyfer asesu ffurfiannol yw Asesu ar gyfer Dysgu. 

Diffina Jones (2005) bod AagD yn ymwneud a hysbysu dysgwyr o’u cynnydd i’w grymuso i wneud y camau angenrheidiol i wella eu perfformiad (Jones, 2005). Ceir pedair elfen o fewn AagD sef ansawdd cwestiynau/ansawdd y siarad – pob dysgwr yn meddwl yn weithredol am atebion i gwestiynau pen-agored da ac dysgwyr yn egluro syniadau i’w gilydd, gan atgyfnerthu eu dysgu a’u dealltwriaeth. Defnydd o adborth safonol – adborth parhaus yn cadw’r dysgu ar y trywydd cywir. Dysgwyr yn gweithredu ar yr adborth yn y fan a’r lle, dysgwyr yn cymryd y cam nesaf. Hunan asesu ac asesu cymheiriad – dysgwyr yn elwa o werthuso gwaith ei gilydd. Daw dysgwyr yn raddol yn dod yn fwy annibynnol wrth ddysgu sut i hunanasesu ac yn olaf rhannu MPLl gyda disgyblion – dysgwyr yn gwybod beth sydd angen i gyflawni gwaith da hefyd mae’r dysgwyr yn gwybod ble maen nhw arni a’r camau nesaf yn unol a’r meini prawf. 

Mae asesu yn rhan sylfaenol o Gwricwlwm i Gymru ac yn greiddiol i’r broses ddysgu. Dylai gyfrannu at ddatblygu darlun holistaidd o’r dysgwr – ei gryfderau, y ffyrdd y mae’n dysgu, a’i feysydd i’w datblygu – er mwyn llywio’r camau nesaf yn y dysgu a’r addysgu (Cwricwlwm i Gymru, 2022). Ers I Black a Wiliam’s (1998) ymchwilio ar asesu ffurfiannol, mae ymchwilwyr a llunwyr polisi wedi defnyddio’r dull pedagogaidd hwn sy’n cael ei yrru gan adborth sy’n addo gwella arferion a gwella canlyniad myfyrwyr (Black & Wiliam’s, 1998). Darganfodd astudiaeth healith Elawar (1985), yn ogystal â gwella canlyniadau i fyfyrwyr, y gall adborth effeithiol wella agweddau plant tuag at bynciau a chau'r bwlch cyrhaeddiad rhywedd (Elwar a Corono, 1985). Mae hyn yn cysylltu gyda gwaith Black a Wiliam (1998).

Bwriedir nawr canolbwyntio ar un o’r elfennau AagD, sef rhannu MPLl gyda’r dysgwyr. 

Ar sail y meini prawf hyn, dylai adborth roi rhai canllawiau i fyfyrwyr nid yn unig am yr hyn sy'n anghywir yn eu gwaith, ond hefyd ar yr hyn sydd wedi'i wneud yn gywir yn unol â'r nodau neu'r disgwyliadau dysgu cychwynnol. Dadleuir y gall myfyrwyr ddeall yr adborth a gânt gan athrawon neu gyfoedion dim ond os ydynt yn glir yn gyntaf am ddibenion dysgu a'r hyn a ddisgwylir ganddynt (Flórez ,2013, t.11). Nododd Hattie (2009) mae angen i athrawon wybod beth yw bwriadau dysgu a meini prawf llwyddiant eu gwersi, er mwyn gwybod pa mor dda y maent yn cyrraedd y meini prawf hyn ar gyfer pob disgybl. Ac i wybod ble i fynd nesaf trwy gwybodaeth a dealltwriaeth gyfredol myfyrwyr a meini prawf llwyddiant, ble wyt ti’n mynd, sut wyt ti'n mynd a ble i nesaf (Hattie, 2009). Dyweda Moss (2009) yr hyn a olygwn wrth rannu targedau dysgu a meini prawf ar gyfer llwyddiant, fodd bynnag, yw bod disgyblion yn deall ystyr yr amcanion hynny (Moss a Brookhart, 2009). Cytunaf gyda Moss, maen hynod o bwysig bod disbyblion yn deall beth yw amcanion ei MPLl er mwyn iddint cyrraedd ei targedau. 

Wrth rannu meini prawf â dysgwyr mae'n bwysig ein bod yn eu cymell a'u hysbrydoli i weithio'n galed a dysgu. Awgrymau Dweck (2007) ein bod yn canmol y broses y mae plant wedi bod drwyddi yn hytrach na'r canlyniad cyffredinol. Dangosa hyn yn glir i fyfyrwyr beth maen nhw wedi'i wneud i fod yn llwyddiannus a beth sydd angen iddyn nhw ei wneud i fod yn llwyddiannus yn y dyfodol (Dweck, 2007). Awgryma ymchwil Crichton (2015), er bod athrawon a disgyblion yn cytuno ar ddefnyddio MPLl ond yn ymarferol anaml y byddent yn cael eu trafod yn y dosbarth. Dangosodd athrawon amrywiaeth o ddealltwriaeth ynghylch eu pwrpas, ac roedd rhai dysgwyr, er eu bod yn gwerthfawrogi eu gwerth at ddibenion adolygu, hefyd yn mynegi rhwystredigaeth ynghylch y ffordd symbolaidd y cawsant eu gweithredu (Crichton a MaDail, 2015). 

Yn yr adran hon trafodir y fethodoleg ac egwyddorion moeseg wrth ddynlino a chynnal ymchwil. Cynhaliwed yr ymchwil mewn Ysgol Gynradd Gymunedol mewn ardal wledig yn agos i dref fawr. Roedd 293 disgybl rhwng 3 ac 11 mlwydd oed ar y gofrestr, yn cynnwys 12 oed meithrin amser-llawn a 15 rhan-amser. Fe’u rhannwyd yn 11 dosbarth, gan cynnwys 4 dosbarth oedran cymysg. Mae yna naw dosbarth cyfrwng Cymraeg a dau ddosbarth cyfrwng Saesneg. Cynhaliwyd yr ymchwil gyda pennaeth ac athrawon yr ysgol. 

Penderfynwyd selio dyluniad yr ymchwil ar yr Agwedd Fosaig. Mae’r dull Mosaig yn ddull aml-ddull sydd yn canolbwyntio ar lais y cyfranogwyr; ar lais y plentyn gan gymryd hefyd i ystyriaeth mewnbwn athrawon a rhieni i gryfhau’r ymchwil (Clark, 2011). Noda Clark (2011) bod y Dull Mosaig cyfuno gwahanol safbwyntiau er mwyn creu delwedd o fyd plant, yn unigol ac ar y cyd.  Defnyddiwyd dau wahanol ddulliau ymchwil sef cyfweliad a holiadur er mwyn casglu dau fath o ddata, sef datameintiol a data ansoddol. Noda Bruner (1986) bod dwy ffordd o wybod sef dull gwyddonol (meintiol) sydd yn edrych ar ddata, ystadegau a rhifau ac naratif (ansoddol) sydd yn edrych ar eiriau. Mae gan y dulliau ymchwil hyn eu cryfderau a’u gwendidau.

Penderfynwyd defnyddio holiadur gan ei fod yn offeryn defnyddiol a ddefnyddir yn helaeth ar gyfer casglu gwybodaeth arolwg, gan ysgogi data strwythuredig, rhifiadol yn aml, y gellir ei weinyddu heb bresenoldeb yr ymchwilydd (Wilson and McLean, 1994). Yn wir, bwysleisa Cobb (2016) taw un o'r ffyrdd hawsaf a mwyaf syml o ddarganfod yr hyn yr ydych am ei wybod yw gofyn cwestiynau naill ai trwy drefnu cyfweliadau wyneb i wyneb neu holiaduron ond mae rhaid meddwl yn fanwl am yr hyn y rydych am holi ar ffordd yr ydych yn ei holi. Fodd bynag, mae heriau wrth ddefnyddio holiaduron. Noda Bell (2010) bod holiaduron yn; 'fiendishly difficult to design’…‘discipline in the selection of questions, in question writing, in the design, piloting, distribution and return of questionnaires’ (Bell, 2010, t.140). Ar y llaw arall, cryfderau’r holiadur yw’r gallu i gasglu data mewn ffordd drefnus, mae’r wybodaeth yn gyfrinachol, mae’n ffordd gloi o gael gwybodaeth ac mae yn hawdd cymharu data ac mae’r wybodaeth yn gyfrinachol ac mae’n bosibl sicrhau anhysbysrwydd (Cohen & Manion, 2013). Gallwch gael llawer wybodaeth wrth lawer o bobl mewn amser byr. Fodd bynnag, efallai na fydd y cyfranogwyr yn ateb yn gywir ac yn onest, ac nid yw’n bosib ymhelaethu ar y cwestiynau (Cohen & Manion, 2013). Yn ogystal, efallai na fydd y cyfranogwyr yn ateb yr holl gwestiynau ac mae’n anodd cyfleu teimladau ac emosiynau (Llywodraeth Cymru, 2015). Wnaeth 7 aelod o staff ateb yr holidaur. 

Dosbarthwyd holiaduron i athrawon yr ysgol er mwyn darganfod ei barn am AagD ac MPLl, defnyddiwyd y rhaglen ‘Microsoft Forms’ ar gyfer ceru’r holiadur (Gweler Atodiad 4). Crewyd amrywiaeth o gwestiynau o fewn yr holiadur megis cwestiynau dewisiol, penagored. Cyn danfon yr holidaur allan roedd angen wneud yn siwr bod e’n addas at y dasg. Pwrpas peilota yn ol Cohen & Manion (3013) yw ‘to increase the reliability, validity and practicability of the questionnaire’ (Cohen & Manion, 2013, t.217). Wrth wneud hyn mae’n helpu gwirio eglurder yr holiadur ac mae’n rhoi adborth ar ddilysrwydd yr holiadur. Mae’n helpu i ddileu unrhyw bethau amwys. Rhydd adborth ar y math o gwestiynau rydych chi wedi’u defnyddio ac ar unrhyw bethau sydd wedi’u hepgor (Llywodraeth Cymru, 2015)

Dull ymchwil arall penderfynwyd defnyddio oedd cyfweliad lled-strwythuredig (Gweler Atodiad 1) gyda’r athrawes. Penderfynwyd defnyddio’r dull ymchwil hwn er mwyn cynnal trafodaeth er mwyn darganfod canfyddiadau a safbwyntiau’r cyfranogwyr o’r egwyddor AagD yn Cyfnod Allweddol Dau. Trafoda Cohen & Manion (2007) bod defnyddio’r dull ymchwil cyfweliad yn ffordd effeithiol o casglu fwy o wybodaeth ac dehongli y gwybodaeth yn well. Defnyddiwyd cwestiynau penagored yn y cyfweliad er mwyn gallu ymalaethi yn ddyfnach i fewn i cwestiwn trwy holi pam a sut. “The way you formulate a question (open- ended or closed) and the wording you use in its framing in an interview schedule or a questionnaire are extremely important as they influence the type and quality of information you obtain from your respondents.” (Kumar, 2014). Un o gryfderau cyfweliad yw y gallu i eahangu ar cwestiwn er mwyn cael ansawdd well i’r atebion fodd bynnag noda Punch (2014) mai un o gyfyngiadau’r dull cyfweliad yw mae pob ymatebydd yn ailadrodd yr un cwestiynau yn yr un drefn, wedi'u cyflwyno mewn dull safonol. (Punch, 2014, tt.146).

Wrth ddylunio a chynnal ymchwil rhaid ystyried yn ofalus holl faterion moesegol. Cwblhawyd ffurflen foeseg wedi ei chymeradwyo cyn cynnal yr astudiaeth ymchwil yn yr ysgol (Gweler Atodiad 3). Bwriad y ffurflen foeseg oedd fy helpu i ddylunio’r methodoleg, ystyried materion moesegol ac asesu’r risgiau. Noda Blackburn (2018) taw moeseg yw’r egwyddorion ar gyfer Ymchwil Addysgol. Mae wedi ei ehangu a’i gynllunio i gynorthwyo ymchwilwyr addysgol i gynnal ymchwil i'r safonau moesegol uchaf mewn unrhyw gyd-destun a phob cyd-destun. Dywed Robson (2002) bod moeseg yn cyfeirio at reolau ymddygiad: fel arfer i gydymffurfio a chod neu set o egwyddorion (Robson, 2002, t.65) Mewn addysg, nodir y Cod hwn gan y British Education Research Association (BERA). Pan fydd ymchwilwyr yn cynnal astudiaeth ym maes addysgu rhaid dilyn Canllawiau cod ymddygiad moeseg British Educational Research Association (BERA). Noda BERA (2018) dylai ymchwilwyr addysgol weithredu o fewn moeseg a dangos parch at unrhyw berson, cyfrinachedd, anhysbysrwydd, yr hawl i’r cyfranogwyr i adael, hawliau, rheoli data. ‘The confidential and anonymous treatment of participants’ data is considered the norm for the conduct of research’ (BERA, 2018, p.21). Cyn cynal yr cyfweliad ac danfon allan yr holaduron ysgrifennwyd llythyr caniatad gwirfoddol gwybodus (Gweler Atodias 5) yn egluro beth oedd ein amcanion ar gyfer y prosiect ymchwil hwn.

Bwriedir yn y rhan olaf o’r adran yma, werthuso’n feirniadol ar y dyluniad a’r offer ymchwil. Er mwyn cryfhau’r fethodoleg yn y dyfodol, byddai cynnwys cyfweld gyda’r dysgwyr nid dim ond staff yr ysgol.

Bwriad yr adran hon yw trafod a dadansoddi’r canlyniadau’r data a gasglwyd yn ystod y diwrnod ymchwil. Wrth edrych ar y data a gasglwyd cafwyd cyfuniad o ddata ansoddol a meintiol. Dywed Llywodraeth Cymru (2015) wrth dderbyn cyfuniad o ddata ansoddol a meintiol mae ymchwilwyr yn medru cael trawstoriad o atebion er mwyn dehongli’r data a llunio casgliad ar gyfer yr astudiaeth ymchwil. Yn ystod y diwrnod ymchwil anfonwyd holiadur ar lein a chynhaliwyd cyfweliad. Bwriadaf drafod a dadansoddi’r canlyniadau hyn gan gyfeirio at y cwestiwn ymchwil, sef ‘Beth yw’r berthynas rhwng rhannu Meini Prawf Llwyddiant gyda’r disgyblion ac ansawdd dysgu’r disgyblion?’ Yn gyntaf byddaf yn trafod pwysigrwydd rhannu MPLl, yna strategaethau gwahanol a rhannu MPLl, yna dulliau o wahaniaethu cynnwys y MPLl.

[bookmark: _Hlk58437866]Cynhaliwyd cyfweliad gydag un cyfranogwr sef athrawes ysgol gynradd. Awgryma’r cyfweliad bod rhannu MPLl yn strategaeth effeithiol iawn gyda nifer o gryfderau. Sonia’r cyfranogwr bod y plant yn gwybod cyn gwneud y gwaith beth sydd angen iddyn nhw wneud i’w lwyddo (Gweler atodiad 2*). Gwelwyd bod hyn yn cyd-fynd gydag ymchwil Jones (2005). Awgryma’r cyfweliad hefyd bod MPLl yn helpu plant i atgoffa beth sydd rhaid ei wneud i gwblhau’r dasg yn ystod y wers, yn enwedig os ydynt wedi gorfod gadael y wers am unrhyw reswm. Yn ogystal, mae’n helpu’r plant i wybod os ydynt wedi cwblhau’r dasg i safon uchel wrth atgoffa nhw i ddarllen dros y MPLl (Gweler Atodiad 2*). Er mai cwestiwn oedd y strategaeth AagD mwyaf poblogaidd o fewn yr ysgol yn ôl yr holiaduron (Gweler Atodiad 4*), noda nifer o’r ymatebion yr holiaduron bod rhannu MPLl yn effeithiol oherwydd maen ffordd effeithiol o rannu beth yw ei disgwyliadau gyda’r disgyblion. Atgyfnertha hyn ymchwil Florez (2013), ond ar y llaw arall rhaid bod yn ofalus i ddim ei or-ddefnyddio oherwydd gall yna golli effeithiolrwydd. Diddorol oedd nodi bod un o’r atebion o’r holiadur yn sôn bod MPLl ddim ond yn effeithiol gyda’r plant hynaf sydd yn ei deall yn well a bod rhai disgyblion yn gweld hi’n anodd dilyn.

Wrth ddandnsoddi’r data'r cyfweliad a’r holiadur am ‘Sut ydych chi’n rhannu MPLl gyda’r disgyblion?’, cafwyd nifer o atebion gwahanol. Ar un llaw, roedd rhai o’r cyfranogwyr wedi nodi eu bod nhw fel athrawon yn nodi’r MPLl, tra nododd eraill ei bod weithiau’n creu MPLl gyda’r dysgwyr. Nododd rhai bod MPLl yn cael ei rannu ar ddechrau pob ffurf ysgrifennu neud uned o waith. Nododd y cyfranogwr yn y cyfweliad bod MPLl yn cael ei chyflwyno yn ystod cyflwyniad y wers ac yna ei bod atgoffa’r plant o’r MPLl yn ystod y wers gyda phob plentyn yn cael copi ei hun ar frig y dudalen. Atgyfnertha hyn yng ngwaith ymchwil Moss (2009) gan nodi wrth wneud hyn mae’r disgyblion yn deall amcanion y wers. Er enghraifft, noda’r cyfranogwr, “Mae defnyddio meini prawf yn rhestr wirio i’r disgyblion wrth iddynt weithio i wneud yn sir eu bod yn cynnwys yr agweddau pwysig,” (Gweler Atodiad 2*). Dywed cyfranogwr y cyfweliad bod rhannu MPLl hefyd yn ffordd dda i’r disgyblion hunan asesu oherwydd maent yn rhoi’r cyfle iddyn nhw edrych nol dros ei waith i weld os maent wedi anghofio cynnwys rhywbeth ac mae’n rhoi’r cyfle iddyn nhw addasu ei gwaith ac i godi safon y gwaith ym mhellach (Gweler Atodiad 2).

Diddorol oedd gweld hefyd bod yr ysgol yn gwahaniaethu’r MPLl i’r disgyblion. Er enghraifft, noda’r cyfranogwr, “I’r disgyblion sydd yn darllen yn hyderus ac yn deall yr hyn maent yn ei ddarllen rwyf yn gosod y MPLl ar ddechrau’r dasg” (Gweler Atodiad 2). Roedd cyfle hefyd iddynt drafod y MPLl i sicrhau eu dealltwriaeth. Ar y llaw arall, ar gyfer y disgyblion sydd yn llai hyderus yn darllen mae’r athrawes yn esbonio’r MPLl ar lafar mae hyn yn cyd-fynd gydag ymchwil Hattie (2009) ar bob disgybl yn cyrraedd ei MPLl.

Awgryma’r cyfweliad bod y plant yn hoffi iawn o MPLl oherwydd mae nod y wers yn cael ei rhoi ar ddechrau pob gwers. Er enghraifft, noda’r cyfranogwr, “Maen nhw eisiau cael gwybod, reit os MPLl, a rhywbeth i gyfeirio nôl ato” (Gweler Atodiad 2) Wrth rannu MPLl gyda’r dysgwyr mae’n bwysig ein bod y neu gymell a’u hysbrydoli i weithio’n galed a dysgu. Atgyfnertha hyn yng ngwaith ymchwil Dweck (2007) ein bod yn canmol y broses y mae plant wedi bod drwyddi yn hytrach na’r canlyniad cyffredinol. Dangosa hyn yn glir i ddisgyblion beth maen nhw wedi’i wneud i fod yn llwyddiannus a beth sydd angen iddyn nhw wneud i fod yn llwyddiannus yn y dyfodol. Wnaeth yr holl gyfranogwyr cytuno taw mond rhai gwersi maent yn trafod hyn gyda’i disgyblion. Atgyfnertha ymchwil Crichton (2015), er bod athrawon a disgyblion yn cytuno ar ddefnyddio MPLl ond yn ymarferol anaml y byddent yn cael eu trafod yn y dosbarth.

I grynhoi’r darn yma, ar ôl derbyn yr holiaduron i gydag yn nol cefais amser i edrych dros y data ac i ail wrando ac ysgrifennu trawsgript y cyfweliad. Roedd data'r holiaduron yn dangos cwestiynu i fod y strategaeth gorau, dywedodd un o’r cyfranogwyr “oherwydd wrth gwestiynu gellid darganfod yn syth beth yw dealltwriaeth y gwahanol ddisgyblion”. Nid oedd un cyfranogwr wedi dewis MPLl fel ei strategaeth orau (Gweler Atodaid 4). Er hyn roedd y cyfweliad wedi mynd yn hynod o dda gyda’r cyfranogwr yn rhannu gwybodaeth ddefnyddiol am rannu MPLl “Mae’n helpu nhw i adnabod beth sydd eisiau arnynt i greu darn da o waith”. Wrth gynnal yr ymchwil yma rwyf wedi dysgu’r pwysigrwydd o rannu MPLl gyda’r disgyblion a sut y gallwn ei gwahaniaethir strategaeth yma.    

I gloi bwriedir crynhoi’r canlyniadau a gafwyd o’r adolygiad llenyddiaeth a’r diwrnod ymchwil yn yr ysgol a llunio casgliadau. Nod yr ymchwil oedd ymchwilio i ganfyddiadau staff ysgol gynradd ar AagD wrth ganolbwyntio ar MPLl. Rhagdybiwyd ar ddechrau’r ymchwil bydd staff yn credu bod defnyddio’r strategaeth AagD o rannu MPLl gyda’r dysgwyr yn ffordd effeithiol o sicrhau bod y dysgwyr yn dysgu. Mae’r astudiaeth ymchwil wedi dangos bod fy rhagdybiaeth yn gywir gan fod staff addysgu yn siarad yn uchel am rannu MPLl gyda’r disgyblion oherwydd mae’n ffordd dda o weld sut mae dysgwyr yn gwneud cynnydd ac i weld ble sydd angen nhw fynd nesaf. Cytuna Llywodraeth Cymru (2020) a hyn gan bod AagD yn gyfrannu at ddatblygu darlun holistaidd o’r dysgwr – ei gryfderau, y ffyrdd y mae’n dysgu, a’i feysydd i’w datblygu – er mwyn llywio’r camau nesaf yn y dysgu a’r addysgu. Dywed, Jones, mae asesu fel rhan o weithgareddau ystafell ddosbarth sydd yn broses sylfaenol sy'n ofynnol i hyrwyddo dysgu ac yn y pen draw cyflawniad.

Drwy gynnal yr ymchwil, mae fy ngwybodaeth a’n dealltwriaeth personol o asesu asesu crynodol ac asesu ffurfiannol, AagD a rhannu MPLl wedi cryfhau. Mae AagD yn broses o gasglu, cofnodi, defnyddio ac adrodd ar wybodaeth am gyrhaeddiad a chyflawniad plentyn wrth ddatblygu gwybodaeth, sgiliau ac agwedd. Mae yn chwarae rhan sylfaenol o ran sicrhau bod pob dysgwr unigol yn cael ei gefnogi a’i herio’n briodol.

Mae rhannu MPLl gyda’r disgyblion yn strategaeth sydd yn gallu cael ei gwahaniaethu ar gyfer lefel y disgyblion ac yn rhywbeth sydd yn helpu’r plant ymestyn safon ei gwaith. Maen strategaeth sydd yn cael ei chofnodi ar uchaf darn o waith sydd ar gael i’r disgyblion trwy gydol y wers i’r disgyblion cyfeirio nôl ato felly mae’n sicrhau bod y disgyblion yn canolbwyntio ar agweddau priodol y dasg. Drwy weithio gyda’r disgyblion i greu MPLl mae’ athrawon yn ceisio cael y dysgwyr i esbonio beth sydd angen ei wneud er mwyn creu darn da o waith. Mae’n rhoi strwythu’r i’r disgyblion sydd yn hoffi trefn ac mae yn gallu llehau marcio. 

Yn ogystal, drwy gynnal yr ymchwil, credaf bod fy nealltwriaeth o sgiliau ymchwilio wedi datblygu. Rwyf yn ymwybodol o nodweddion ymchwil a sut i fod yn ymchwilydd medrus, yn sgeptigol, yn foesegol ac ein bod yn rhan o broffesiwn ymholgar. Rwyf hefyd yn ymwybodol o Moeseg a sut fydd y sgiliau hyn yn ddefnyddiol i mi trwy gydol fy mhroffesiwn ym myd addysg.

Yn olaf, wrth gynnal yr ymchwil, credaf y bydd fy arfer proffesiynol yn y dosbarth mynd i wella. Byddaf yn defnyddio yr hyn a dysgwyd i drawsnewid fy arfer proffesiynol, byddaf yn defnyddio MPLl ar ddechrau rhai gewrsu gyda’r disgyblion yn helpu ei creu. Bwriadaf ymgorffori y wahanol stratagaethau o rhannu MPLl gyda’r disgyblion er mwyn neud yn siwr bod pawb ac yn hapus ac yn hyderus i’w ddefnyddio.  

